Հիմա էլ, ըստ Բագրատ Էստուկյանի, նրանք պահանջում են այն, ինչ կարելիի սահմաններում է, այն ինչ կարելի է ձեռք բերել: «Մենք պետք է ընդմիշտ պահանջատեր լինենք: Չպետք է թողնենք, որ անցյալում թույլ տրված ոճիրը մոռացության հայտնվի: Այստեղ մտայնության փոփոխության խնդիր կա: Օրեցօր աճում է հասարակության մտայնությունը: Մոտ ապագայում Թուրքիայի իշխանության դիրքորոշման մեջ փոփոխություն կլինի՞․․․ չեմ սպասում դրան: Թուրքիան կշարունակի իր մարտավարությունը շարունակել, որովհետև չի կարող դիմագրավել ճանաչումից հետո սպասվող պահանջներին․ այդ պահանջները գոհացնելու համար մտերմություն է պետք երկու ժողովուրդների միջև, բարեկամեցողություն է պետք, պատմությունը ճանաչել է պետք»,- ասաց նա: